המיקסטייפ קיבל מועמדות לקטגוריית "המיקסטייפ הטוב ביותר" בטקס פרסי ההיפ הופ של ה-BET לשנת 2013. מגזין Spin דירג את המיקסטייפ במקום ה-21 ברשימת "40 אלבומי ההיפ-הופ הטובים ביותר לשנת 2013". מגזין XXL העניק למיקסטייפ את תואר המיקסטייפ החמישי הטוב ביותר מ-2013, באומרו: "מעל הכל, כישורי ההפקה של ה-XXL Freshman של 2013 מוצגים בתצוגה מלאה ומציגים את מגוון הצלילים הרחב שלו. Owl Pharaoh הוא סימן מוקדם לכך שהפוטנציאל בשבילו הוא מונומנטלי".
Some Que Ele Vem Atrás
Some Que Ele Vem Atrás (בספרדית: Vete que él viene detrás) הוא סינגל שהוקלט על ידי הזמרת-יוצרת הברזילאית אניטה, ביחד עם הזמרת-יוצרת מריליה מנדונסה. השיר יצא לאור ב-30 באוקטובר 2019, על ידי חברת התקליטים וורנר מיוזיק ברזיל, כסינגל שלא מתוך אלבום.
השיר הגיע למקום השני במצעד שירי הסטרימינג של ברזיל.
רקע וכתיבה.
השיר נכתב על ידי רונאל, ריקרדו ויסמרק, רפאל אוגוסטו ומורילו הוף והופק על ידי אניטה, מריליה מנדונסה ורפאל קסטילהול. השיר מדבר על אהבה כוזבת ומערכת יחסים שהסתיימה בצורה לא טובה, כאשר בן הזוג של הבחורה ששרה מספרת שהוא הפסיק לעקוב אחריה ברשתות החברתיות, מחק את התמונות עמה והוריד לה את מצב הרוח.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-90 מיליון השמעות.
וידאו קליפ.
הווידאו קליפ הרשמי של השיר פורסם ב-31 באוקטובר 2019, יממה לאחר יציאתו כסינגל. הקליפ הועלה לערוץ היוטיוב של אניטה ובו ניתן לראות את השתיים כשהן שרות את השיר על במה, באמצע הופעה. מרבית הקליפ הוא מעין הופעה שצולמה והופצה כווידאו קליפ הרשמי שלו.
נכון לדצמבר 2020, מונה הצפיות של הקליפ עומד על למעלה מ-120 מיליון צפיות.
מדף וורברטון
מדף וורברטון (באנגלית: Warburton Ledge) הוא רכס מישורי וגבוה, בשטח רכס בריטניה, בארץ אואטס, שבאנטארקטיקה.
גובהו של הרכס 3,200 מטרים מעל פני הים; והוא ההר ה-203 בגובהו באנטארקטיקה.
הרכס מכוסה קרח, ומדרונותיו תלולים.
הרכס ממוקם 7 קלומטרים ממזרח להר מקלינטוק.
היסטוריה.
מקור השם.
שמו של הרכס ניתן לו על ידי הוועדה המייעצת לשמות אנטארקטיים.
הרכס נקרא על שמו של ג'וזף א. וורברטון (Joseph A. Warburton), ממכון חקר המדבר (Desert Research Institute); המכון שייך לאוניבריטת נבדה, השוכן ברינו, במדינת נבדה, שבארצות הברית.
וורבטון היה מדען בתוכנית המחקר האנטארקטית של ארצות הברית, והיה המדען האחראי על תוכנית החקר המטאורולוגית (משלחת חקר לאנטארקטיקה) שנערכה בעונת המחקר (הקיץ האנטארקטי) 1974–1975.
שאול סמדג'ה
שאול סמדג'ה (נולד ב-2 באוקטובר 1972) הוא כדורגלן עבר ומאמן ישראלי, ששיחק בעמדת השוער, וכיום מאמן שוערים בהפועל רמת-גן גבעתיים.
קריירה.
סמדג'ה שיחק במחלקת הנוער של הפועל באר שבע וב-1991 צורף גם לסגל הקבוצה הבוגרת, בהתחלה כשוער מחליף לאסי רחמים, ובהמשך כשוער ראשון. ב-1998 עזב את באר שבע ונדד בין קבוצות רבות בליגה הראשונה ובליגה השנייה, ובניהן בני יהודה תל אביב, הפועל כפר סבא, מכבי נתניה, הפועל כפר כנא, מכבי הרצליה, הפועל רעננה והפועל נצרת עילית. בהמשך שיחק במכבי עירוני בת ים ובית"ר כפר סבא מהליגות הנמוכות עד שפרש ב-2014.
ב-2019 הצטרף סמדג'ה כעוזר מאמן ומאמן שוערים בהפועל רמת-גן גבעתיים.
חלב עיזים
סימקה ואדאט
סימקה ואדאט (בצרפתית: Simca Vedette) היא מכונית משפחתית גדולה מתוצרת יצרנית הרכב הצרפתית סימקה, שיוצרה בין השנים 1954–1961 בצרפת.
ייצור "סימקה ואדאט" בברזיל ואוסטרליה.
דגם ה"סימקה ואדאט" יוצר בין השנים 1958–1959 בברזיל על ידי "Simca do Brasil" , חברת בת של "סימקה".
באוסטרליה יוצר דגם "סימקה ואדאט" בין השנים 1959–1962 על ידי "קרייזלר אוסטרליה" , תוך שימוש ברכיבים מיובאים לחלוטין וגם ממקור מקומי.
"סימקה ואדאט" – מכונית שרד.
דגמי "סימקה ואדאט" בתצורות 4 דלתות סדאן, ו-4 דלתות קבריולה שימשו כמכוניות שרד.
לרשותו של הגנרל שארל דה גול, שמעולם לא הסתיר את העדפתו של סיטרואן (דגם סיטרואן DS), עמדו מספר סימקות ואדטים כדי לבצע את מסעותיו. יתר על כן, הקנצלר הגרמני קונראד אדנאואר השתמש גם ב"סימקה ואדאט" כדי לטייל במהלך ביקורו בצרפת בשנת 1959.
ז'ורז' פומפידו השתמש לעיתים בדגם "סימקה ואדאט" קבריולה (ראו תמונות).
BioShock Infinite
סוקיאקי (שיר)
ליאור אקרמן
ליאור אקרמן (נולד ב-12 בספטמבר 1964) הוא בכיר בשב"כ בדימוס, פרשן לענייני טרור, אסלאם, מודיעין וערבים, ובעל טור במספר עיתונים ותוכניות טלוויזיה. ממקימי תנועת "הדור בקצה המנהרה", וממייסדי "מועצת העם החדשה" לשינוי שיטת ומבנה הממשל בישראל.
ביוגרפיה.
אקרמן נולד בפתח תקווה להורים ניצולי השואה. בוגר ישיבת בני עקיבא נחלים ותנועת הנוער בני עקיבא בה שימש כמדריך וכקומונר מספר שנים. בצה"ל שירת בחיל התותחנים. לאחר קורס קצינים שובץ בגדוד שריון 34. הוא נמנה עם הצוות המצומצם (יחד עם המג"ד ציון ספיר וארבעה קצינים נוספים) שהקים בשנת 1984 את יחידת הנ"ט "דוכיפת" שפעלה אז בעיקר בדרום לבנון, (כיום גדוד 94 בכפיר) והיה אחראי על עיצוב סמל היחידה. בהמשך שימש כקצין בשירות קבע במפקדת פיקוד הדרום.
אקרמן בעל תואר ראשון בתקשורת ומדעי המדינה ובעל תואר שני במשפטים, שניהם מאוניברסיטת בר-אילן. בוגר לימודי מנהל עסקים ומזרחנות.
קריירה בשירות השב"כ.
בשנת 1987, סיים אקרמן את שירות הקבע בצה"ל והחל את שירותו בשב"כ. במסגרת הכשרתו למד באולפן לערבית ובקורס המודיעין, החקירות וההפעלה של השב"כ, ומאוחר יותר סיים את הקורס הבכיר לפיקוד ומודיעין של קהיליית המודיעין.
הוא שימש במגוון תפקידי שטח מודיעיניים במגזר הערבי בשטחי יהודה ושומרון, ומאוחר יותר כממונה על החקירות לסיכול טרור במרחב ישראל. בתפקידים אלו היה אמון על מבצעים מודיעיניים במגזר הערבי ובשטחים, באינתיפאדה הראשונה ולאחריה.
בנובמבר 1995, היה מעורב בחקירת רצח יצחק רבין, והיה איש השב"כ הראשון שפגש ביגאל עמיר עם הגעתו לחקירה לאחר מעצרו.
בשנים 1999–2000 שימש ראש לשכת סגן ראש השב"כ, והיה אחראי על ארגונו מחדש של מבנה המטה המבצעי אשר פעל תחת פיקודו של סגן ראש השב"כ. משנת 2000, שימש בתפקיד ראש לשכת ראש השב"כ, אבי דיכטר. בשנת 2001, יזם והקים את מערך הדוברות והתקשורת של הארגון, וכן יזם והחל בהקמת מערך קשרי החוץ. התהליך צוין בהרחבה בעבודת הדוקטורט של נחמן שי.
בין השנים 2000–2003, עם הפסקת המגעים הדיפלומטיים בין ממשלת ישראל לרשות הפלסטינית על רקע מאורעות האינתיפאדה השנייה, השתתף במגעים שהתנהלו מול הנהגת הרשות הפלסטינית ומול גורמים מצריים, ירדנים ואמריקאים אשר הובילו את התיווך במשא ומתן בין ישראל לרשות הפלסטינית. במהלך שנים אלו היה אחראי על קשרי שב"כ בפרט וישראל בכלל, עם המודיעין המצרי, עם ראשי מנגנוני הביטחון הפלסטיניים ועם גורמי המודיעין הזרים שפעלו בישראל.
בשנת 2000, לבקשת ראש הממשלה אהוד ברק, ועל רקע אי סדר תפקודי בלשכה, הגיש הצעת לשינוי מבני בלשכת ראש הממשלה, שכללה מינוי ראש מטה לראש הממשלה וארגון כלל הפעילות תחתיו. הצעה זו התקבלה ויושמה חלקית בתקופתו של אריאל שרון ובתקופתו של אהוד אולמרט בראשות הממשלה.
בשנים 2003–2006, שימש ראש מחלקת משאבי אנוש בשב"כ.
בשנים 2006–2011 שימש ראש חטיבה וסגן ראש מרחב צפון. בשנים אלו עמד בראש המנהלה הביטחונית לסיוע אשר הייתה אחראית על שיקום כל סוכני קהילת המודיעין ובכירי צד"ל בישראל ומחוצה לה.
בשנת 2011, פרש בדרגת סגן ראש אגף.
אחרי הפרישה מהשב"כ.
בשנת 2011, עם פרישתו, הצטרף לקבוצת Runup בה שימש כדירקטור ואף הקים וניהל חברת בת בשם סקויה, שפיתחה מערכות מחשב מוצפנות לניהול מערכי אבטחה בחברות וארגונים.
בין השנים 2014–2017, היה פעיל בתחום השלטון והשינוי החברתי, באמצעות תנועת "הדור בקצה המנהרה".
בשנת 2020, החל ביוזמה פוליטית אזרחית הנקראת "מועצת העם החדשה", להקמת ממשל, הפועל בתיאום עם אזרחי המדינה ובשליחותם. במסגרת זו הוא פועל, קורא ועוסק באיחודם של כלל הכוחות האזרחיים במדינת ישראל, ליצירת כוח פוליטי שיהווה תחליף לממשל הקיים ויקדם ממשל יציב, אמין וישר הפועל בשם אזרחי המדינה ולמענם במטרה לשקם את המערכות האזרחיות במדינת ישראל. למיזם צורפו ארגונים, עמותות ומובילי דעה.
במאמר שבו יצא נגד "שוברים שתיקה" כתב גם על עדויות "בצלם": "הארגון מציג את פרסומיו ואת העדויות בפורמט רשמי ואף אקדמי לעיתים, המאוגד כדוח מסודר ומחקרי. ואולם בפועל מדובר בעבודה ברמה חובבנית המבוצעת כולה על ידי פלסטינים חסרי הכשרה מחקרית, למען פלסטינים ובמימון פלסטיני או פרו־פלסטיני. חלק גדול מאותן עדויות ורובן הגדול של טענות בצלם כלפי כוחות הביטחון, נבחנו לעומק בערכאות משפטיות לאורך השנים והוכחו כבלתי אמינות ובלתי מבוססות".
כפרשן פוליטי.
מאז פרישתו משמש אקרמן פרשן לענייני טרור, ביטחון, ערבים ומודיעין באמצעי התקשורת השונים. היה בעל טור קבוע, ומשמש כפרשן אורח במספר עיתונים ואתרי אינטרנט, בהם "מעריב", "ג'רוזלם פוסט", "ישראל דיפנס" ועוד.
אקרמן מוזמן באופן קבוע לתוכניות אקטואליה בטלוויזיה ובעל טור במעריב. הוא השתתף מספר פעמים בתוכנית הבוקר של ניב רסקין, והתארח בתוכנית "העולם הבוקר" עם אברי גלעד.
בזמן תחילת מבצע "שומר החומות" והמאבק בין ישראל לחמאס, הופיע באולפן ynet, בערוץ הכנסת ובערוצים 12 ו-13, בין השאר אצל איילה חסון ובתוכנית "המטה המרכזי".
פעילות ציבורית.
משנת 2016, הוא חבר במועצה הציבורית של ארגון "פתחון לב" ביחד עם העומד בראשה אלוף במיל' והשר לשעבר יוסי פלד.